**Ministru kabineta rīkojuma projekta „Par valstij piekrītošā nekustamā īpašuma „Bičkas”, Krimuldas pagastā, Krimuldas novadā, nodošanu Krimuldas novada pašvaldības īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43. pants un 45. panta pirmā daļa. |
| 2. | Pašreizējā situācija un problēmas | Rīgas apgabaltiesas zvērināta notāre Inga Dreimane 2015. gada 3. novembrī taisījusi notariālo aktu „Par mantojuma lietas izbeigšanu,” kas iereģistrēts aktu un apliecinājumu reģistrā ar Nr. 4898, ar kuru par bezmantinieku mantu atzīts nekustamais īpašums „Bičkas”, Krimuldas pag., Krimuldas nov., kadastra Nr. 8068 004 0025.  Nekustamajam īpašumam ir noteikti šādi apgrūtinājumi:   * nacionālā parka ainavu aizsardzības zonas teritorija; * ekspluatācijas aizsargjoslas teritorija gar valsts galvenajiem autoceļiem lauku apvidos.   Nekustamais īpašums reģistrēts Krimuldas pagasta zemesgrāmatas nodalījumā Nr. 100000152926 un saskaņā ar augstāk minēto notariālo aktu tajā ir atzīts par bezmantinieku mantu un piekrīt valstij atbilstoši Latvijas Republikas Civillikuma 416. panta pirmajai daļai.  Civillikuma 416. panta pirmā daļa nosaka, ka, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij.  Mantojuma lietā nav pieteikta kreditoru pretenzijas.  Valsts ieņēmumu dienests ar 2015. gada 9. decembra valstij piekritīgās mantas pieņemšanas un nodošanas aktu Nr. 015918 ņēmis valsts uzskaitē par bezmantinieka mantu atzīto nekustamo īpašumu.  Valsts ieņēmumu dienests, kas pieņēmis valstij piekritīgo mantu, saskaņā ar Ministru kabineta 2013. gada 26. novembra noteikumu Nr. 1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr. 1354) 7. punktu ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.  Atsavināšanas likuma 5. panta pirmajā daļā noteikts, ka atļauju atsavināt valsts nekustamo īpašumu dod Ministru kabinets.  Krimuldas novada dome 2015. gada 29. decembrī pieņēma lēmumu „Par valstij piekrītošo nekustamo īpašumu „Bičkas”, Krimuldas pagastā, Krimuldas novadā”, un 2016. gada 22. jūnijā pieņēma grozījumus minētā lēmuma 2. punktā, lai saskaņā ar likuma „Par pašvaldībām” 15. panta pirmās daļas 9. punktu to izmantotu pašvaldības autonomās funkcijas īstenošanai – sniegt palīdzību iedzīvotājiem dzīvokļa jautājuma risināšanā.  Ministru kabineta rīkojuma projekts „Par valstij piekrītošā nekustamā īpašuma „Bičkas”, Krimuldas pagastā, Krimuldas novadā, nodošanu Krimuldas novada pašvaldības īpašumā” (turpmāk – Rīkojuma projekts) paredz, ka Valsts ieņēmumu dienests, ievērojot Noteikumu Nr. 1354 32.4. apakšpunktu, nodod Krimuldas novada pašvaldībai nekustamo īpašumu „Bičkas” (kadastra Nr. 8068 004 0088) Krimuldas pagastā, Krimuldas novadā, kurš sastāv no divām zemes vienībām (zemes vienību kadastra apzīmējumi Nr. 8068 004 0088; 8068 006 0026) ar trim būvēm (būvju kadastra apzīmējumi 8068 004 0025 001; 8068 004 0025 002; 8068 004 0025 003) pašvaldības autonomās funkcijas īstenošanai – sniegt palīdzību iedzīvotājiem dzīvokļa jautājuma risināšanā. Nekustamā īpašuma zemes platība ir 18,09 ha.  Saskaņā ar informāciju no Nekustamā īpašuma valsts kadastra informācijas sistēmas, uz nekustamā īpašuma „Bičkas” (kadastra Nr. 8068 004 0025), Krimuldas pagastā, Krimuldas novadā, sastāvā esošās zemes vienības (zemes vienības kadastra apzīmējums 8068 004 0088) atrodas būve (būves kadastra apzīmējums 8068 004 0025 004), uz kuru īpašumtiesības nav reģistrētas. Ņemot vērā iepriekš minēto, pašvaldībai ir nepieciešams veikt nekustamā īpašuma objekta noteikšanu atbilstoši kārtībai kāda ir noteikta Nekustamā īpašuma valsts kadastra likumā.  Rīkojuma projekts paredz Krimuldas novada pašvaldībai saskaņā ar Atsavināšanas likuma 42. panta pirmo daļu nekustamo īpašumu izmantot iepriekš minēto pašvaldības autonomo funkciju īstenošanai.  Atsavināšanas likums nosaka kārtību, kādā nekustamais īpašums bez atlīdzības tiek nodots atpakaļ valstij, ja tas vairs netiek izmantots rīkojuma projektā minēto funkciju īstenošanai. Saskaņā ar Atsavināšanas likuma 42. panta pirmo daļu, ja nekustamais īpašums vairs netiek izmantotas pašvaldības autonomo funkciju īstenošanai, pašvaldība šo nekustamo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.  Krimuldas novada domei, nostiprinot zemesgrāmatā īpašuma tiesības uz nekustamo īpašumu, vienlaikus zemesgrāmatā ir jānostiprina iepriekš minētie tiesību aprobežojumi, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Krimuldas novada dome. |
| 4. | Cita informācija | Rīkojuma projekts tiek virzīts izskatīšanai Ministru kabinetā atbilstoši Valsts kancelejas Juridisko dienestu vadītāju sanāksmes 2016. gada 20. maija protokollēmuma (prot. Nr.1, 1.§) 3. punktam, kas noteic, ka valsts īpašuma tiesības uz dzīvojamām mājām un dzīvokļa īpašumiem, kas atzīti par bezīpašnieka vai bezmantinieka mantu, ir spēkā arī bez ierakstīšanas zemesgrāmatā. Saskaņā ar Valsts sekretāru 2016. gada 28. aprīļa sanāksmes protokollēmuma (prot. 17 43. §) 2.1. apakšpunktu, Finanšu ministrijai sadarbībā ar Tieslietu ministriju un Ekonomikas ministriju uzdots sagatavot un iesniegt izskatīšanai Ministru kabineta sēdē likumprojektu par grozījumiem Publiskas personas mantas atsavināšanas likumā attiecībā uz valstij piekritīgo nekustamo īpašumu nodošanu pašvaldības īpašumā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Krimuldas novada iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  |  |  |  |
| 1.2. valsts speciālais budžets | 0 |  |  |  |  |
| 1.3. pašvaldību budžets | 0 |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 |  |  |  |  |
| 2.2. valsts speciālais budžets | 0 |  |  |  |  |
| 2.3. pašvaldību budžets | 0 |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi, kas saistīti ar nekustamā īpašuma pārņemšanu, tai skaitā īpašuma ierakstīšanu zemesgrāmatā (valsts un kancelejas nodeva 36 *euro*) tiek segti no pašvaldības budžeta līdzekļiem. | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts ieņēmumu dienests un Krimuldas novada dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos.  Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Nav. |

*Anotācijas IV, V un VI sadaļa - projekts šīs jomas neskar*

Vides aizsardzības un reģionālās

attīstības ministrs K.Gerhards

Vīza:

valsts sekretārs

R.Muciņš

03.08.2016. 11:08

1157

V.Obersts

[viesturs.obersts@varam.gov.lv](mailto:viesturs.obersts@varam.gov.lv)

67026438